Bologna F.C. 1909

Bologna Football Club 1909, ataupun hanya disebut Bologna, merupakan sebuah kelab bola sepak Itali yang berpusat di Bologna, Emilia-Romagna, Itali. Kelab ini dibentuk pada 1909 (ditubuhkan semula pada 1993). Nama samaran bagi kelab ini ialah rossoblu oleh kerana mereka beraksi dengan memakai jersi berjalur merah biru selain warna-warna tersebut merupakan warna rasmi bagi bandar Bologna.

Bologna antara kelab asal yang beraksi di Serie A pada 1929. Sepanjang sejarahnya, kelab ini telah meraih tujuh kejuaraan liga Itali, membuatkan mereka kelab keenam paling cemerlang dalam sejarah liga.

 Sejarah 
Pembentukan kelab Bologna Football Club' telah diatur oleh Emilio Arnstein, orang Austria yang berminat dengan sukan bola sepak ketika menuntut di sebuah universiti di Vienna dan Prague. Beliau dan abangnya juga sebelum ini telah menubuh kelab bola sepak lain, Black Star di Austria.

Kelab ini telah ditubuhkan pada 3 Oktober 1909 di bandar yang terletak di bahagian utara Itali, Bologna. Setelah pembentukannya, Carlo Sandoni menjadi penaja dan pengurus kelab, Louis Rauch dari Switzerland menjadi presiden, bangsawan Guido Della Valle menjadi naib-presiden, Enrico Penaglia merupakan setiausaha manakala Sergio Lampronti menjadi juruwang dan Emilio Arnstein dan Leone Vincenzi dilantik menjadi anggota majlis.

Pada 20 Mac 1910, Bologna bermain pada perlawanan pertamanya menentang Virtus, yang memakai jersi putih. Bologna menang dan membelasah pasukan lawan 9-1. Pada musim-musim awal, mereka banyak beraksi di liga daerah dan di bawah kapten Arrigo Gradi, Bologna memenangi liga dan memperoleh kenaikan liga yang dinamakan Group Veneto-Emiliano. Mereka menghabiskan empat musim di liga itu dan Bologna tidak pernah menamatkan musim di bawah tempat kelima dan yang hanya di atas sahaja. Bologna sekali gus memasuki Liga Utara sebelum kesemua liga bola sepak di Itali ditunda akibat Perang Dunia Pertama yang telah tercetus.

 Era kejuaraan 
Selepas Perang Dunia Pertama, Bologna mula menjadi sebuah kelab cemerlang. Mereka melangkah ke peringkat separuh akhir buat pertama kali dalam kejohanan liga utara Itali pada musim 1919–20 dan pada musim berikutnya, mereka mara ke peringkat akhir Liga Utara sebelum kecundang 2–1 kepada Pro Vercelli. Mereka mengulang kembali kekecewaan dengan hanya selaku naib juara pada musim 1923-24 selepas tewas kepada juara, Genoa.

Bologna menjadi juara Liga Utara buat pertama kali pada musim 1924-25 dengan menewaskan Genoa CFC selepas mengharungi lima perlawanan akhir untuk merebut trofi kejohanan itu. Bologna kemudian mara ke perlawanan akhir buat Liga Kebangsaan sebelum menang 6-0 ke atas kelab dari selatan Itali, S.S. Alba-Audace Roma. Perlawanan akhir menentang kelab gergasi dari Liguria itu dicemari dengan masalah rusuhan orang ramai. Beberapa musim kemudian, Bologna dinobatkan sebagai juara Liga Kebangsaan Itali buat kali kedua pada musim 1928–29 lalu membolehkan ia bertapak di bola sepak Itali dan membina sebuah legasi apabila kejohanan ini adalah kali terakhir dipertandingkan dengan menggunakan format lama dan Serie A diatur pada musim berikutnya.

Kejuaraan Scudetto yang dirangkul Bologna sebanyak empat kali sebelum Perang Dunia Pertama iaitu pada musim 1935–36, 1936–37, 1938–39 dan 1940–41.

 Selepas Perang Dunia Kedua 
Selepas Perang Dunia Kedua, Bologna kurang bertuah. Sepanjang dekad 1950 dan 1960, kelab ini amnya menamatkan musim antara tempat keempat, kelima dan keenam di liga sehingga ia berjaya merampas kejuaraan liga semula pada musim 1963–64. Kejuaraan "Scudetto" ini merupakan kali terakhir diraih Bologna dan menjadikannya koleksi trofi liga ketujuh. Selain itu, Bologna juga diberi tiket ke Piala Eropah 1964–65 (kini Liga Juara-Juara) tetapi disingkirkan pada pusingan utama menentang Anderlecht.

Selepas itu, Bologna tidak menempuhi tempoh atau masa kemerosotan atau tidak bertuah, mereka berjaya meraih Coppa Italia sebanyak dua kali pada era 1970an. Trofi Coppa Italia kedua Bologna dipertikaikan ketika menentang Palermo. Perlawanan menjadi sengit apabila kedudukan seri 1-1 sebelum penentuan penalti diadakan bagi menentukan pemenang sebelum Bologna merekodkan kejuaraan Coppa Italia keduanya dengan menang 4-3 pada penentuan penalti.

 Tersungkur dan mundur 
Pada permulaan musim 1981–82, kelab ini mula tersungkur. Pertamanya, mereka disingkirkan dari Serie A selepas bergelut untuk selamat dari zon penyingkiran bersama-sama dengan Cagliari dan Genoa. Mereka telah tersingkir dua kali berturut-turut apabila tersingkir sekali lagi kali ini ke Serie C1 (divisyen ketiga Itali). Mereka berjaya melepaskan diri dari Serie C1 pada tahun seterusnya dan kembali ke Serie A semula pada musim 1988–89 selepas empat tahun berjuang untuk meninggalkan Serie B.

Mereka tidak kekal lama apabila tersingkir ke Serie B pada 1991 dan kembali semula ke Serie C1 pada 1993. Tiga tahun kemudian, mereka melangkah ke Serie A. Pada tahun 1998, Bolgna merasai pengalaman beraksi di Eropah dengan memenangi Piala Intertoto UEFA dan beraksi di Piala UEFA. Bologna kekal di Serie A sehingga kempen untuk musim 2004–05 sebelum tewas kepada Parma pada pusingan play-off.

Walaupun kehilangan beberapa tonggak utama, Bologna dijangka akan mencabar kenaikan ke Serie A pada kempen 2005–06. Walaupun itu objektifnya, Bologna menunjukkan prestasi hambar menyebabkan pemecatan jurulatih berpengalaman, Renzo Ulivieri dan digantikan oleh bekas pertahanan Internazionale, Andrea Mandorlini.

Pada masa ini, Bologna telah dijual oleh Giuseppe Gazzoni Frascara kepada Alfredo Cazzola, seorang usahawan tempatan. Mardorlini tidak mampu membawa Bologna menduduki tempat teratas Serie B lalu dipecat pada 5 Mac 2006. Ulivieri dilantik semula menjadi jurulatih pasukan yang telah dipecat beberapa bulan sebelumnya. Bologna menamatkan kempen Serie B pada musim 2005-06 di temat kelapan. Pada musim berikutnya, Bologna menghabiskan musim di tempat ketujuh dan terdapat perbalahan antara pengerusi Cazzola dan ketua jurulatih Ulivieri, lalu jurulatih Bologna dipecat serta merta pada 14 April 2007 dan digantikan oleh bekas pembantu jurulatih, Luca Cecconi. Untuk 2007–08, Bologna telah dikemudi oleh Daniele Arrigoni, yang membantu rossoblù meninggalkan divisyen kedua Itali itu apabila menamatkan musim di tangga kedua liga.

 Kembali ke Serie A 
Pada musim panas 2008, Cazzola telah bersetuju untuk menjual kelab ini kepada konsortium Amerika tetapi dibatalkan pada penghujungnya berikutan tidak mencapai persefahaman di kedua-dua belah pihak tetapi Cazzola akhirnya melengkapkan penjualan kelab ini kepada Francesca Menarini sekali gus menjadikannya wanita kedua menjadi pengerusi kelab Serie A. Arrigoni telah disahkan sebagai ketua jurulatih baru dan memulakan musim dengan cemerlang apabila mengecewakan Milan 2-1 di San Siro. Pada minggu-minggu seterusnya, Bologna bergelut di Serie A dengan mengalami lapan kekalahan dalam sembilan perlawanan. Selepas tewas memalukan 5-1 kepada Cagliari, Daniele Arrigoni dipecat serta merta pada 3 November 2008 dan Siniša Mihajlović dilantik sebagai jurulatih rossoblù baru.

Pada 14 April 2009, Giuseppe Papadopulo telah dilantik sebagai pengurus baru dan dengan cemerlangnya, berjaya membimbing Bologna mengelakkan penyingkiran ke Serie B pada hari terakhir musim. Pada musim 2009–10, Bologna beraksi di Serie A buat kali ke-65 dan berjaya melepaskan diri dari zon penyingkiran walaupun menghadapi isu masalah kewangan di bawah ketua jurulatih baharu, Franco Colomba.

Pada Jun 2010, keluarga Menarini yang merupakan pemilik kelab ini pada masa itu telah menjual keseluruhan kelab ini kepada usahawan dari Sardinia, Sergio Porcedda. Franco Colomba dipecat sebaik sahaja sebelum permulaan musim 2010–11 pada 29 Ogos 2010 walaupun berjaya menyelamatkan kelab dari zon penyingkiran pada musim sebelumnya. Presiden kelab, Sergio Porcedda berkata beliau berbuat demikian kerana "beliau [Colomba] adalah was-was buat pasukan ini."

 Konsortium "Bologna 2010" 
Pada 23 Disember 2010, konsortium Bologna 2010 yang diketuai oleh pengurus bank, Giovanni Consorte dan ahli perniagaan kopi, Massimo Zanetti memiliki kelab ini dari Sergio Porcedda selepas Porcedda gagal untuk membayar gaji kepada kelab ketika tempohnya pemilikannya dan meletakkan Bologna di jurang pembankrapan. Syarikat itu juga berhutang dengan ajen Leonardo Corsi ketika perpindahan pemain Andrea Raggi. Zanetti juga menjadi pengerusi kelab yang baharu selain pemuzik terkena Itali dan penyokong setia Bologna, Gianni Morandi dilantik sebagai presiden kehormat.

Pada 21 Januari 2011, Presiden Massimo Zanetti dan CEO Luca Baraldi meletak jawatan hanya selepas 28 hari memegang jawatan masing-masing oleh kerana tiada persefahaman dengan rakan-rakan peribadi dan kewangan lain. Untuk 76 hari, Marco Pavignani menjawat jawatan sebagai presiden Bologna.

Sejak 7 April 2011, selepas peletakan jawatan Pavignani dan telah membayar 2.5 juta euro dari pertamabahan modal, presiden baru Bologna ialah Albano Guaraldi, pemegang saham "Bologna 2010" kedua terbesar dengan 17% daripada kuota di belakang Zanetti.

Pada musim 2013–14, Bologna tersingkir sekali lagi ke Serie B dan dan juga terdapat beberapa masalah kewangan yang melibatkan kelab dan pemiliknya, Albano Guaraldi, yang jauh dikritik oleh penyokong pasukan selepas membuat beberapa keputusan kontroversi termasuk penjualan tonggak utama kelab, Alessandro Diamanti ke kelab China, Guangzhou Evergrande. Ketua jurulatih baharu, Luis Diego López dilantik untuk menghadapi musim baharu manakala presiden Guaraldi dengan jelasnya menyatakan keinginanny untuk menjual Bologna ke mana-mana pemilik lain. Satu kumpulan dari Amerika Utara yang diketuai Joe Tacopina, Alex Rodriguez dan melibatkan ahli perniagaan Kanada, Joey Saputo (pemilik Montreal Impact) menyatakan keinginnya untuk memiliki Bologna dan diikuti tawaran lain yang dibuat oleh bekas pengerusi, Massimo Zanetti. Pada 15 Oktober 2014, lembaga pengarah mengesahkan penjualan kelab kepada Tacopina, yang kemudian menjadi pengerusi dan presiden baru Bologna.

 Konsortium "BFC 1909 Lux Spv" 
Di bawah pemilik baharu, BFC 1909 Lux Spv S.A.http://www.italy24.ilsole24ore.com/art/panorama/2015-12-28/football-bilancio-bologna-160543.php?uuid=ACRoan0B Luxamburg sebagai syarikat pegangan pengantara. Bologna mengesahkan mereka kembali semula ke Serie A pada tahun 2015.

 Stadium 


Gelanggang rasmi Bologna ialah Stadio Renato Dall'Ara. Dall'Ara merupakan binaan sukan terbesar di Bologna dan nama asal stadium ini diambil dari bekas presiden kelab, Renato Dall'Ara yang meninggal tiga hari sebelum Bologna memperoleh Scudetto. Stadium ini mampu memuatkan 38,279 kapasiti.Curva Bulgarelli, tempat duduk di dalam stadium untuk ultras Bologna. Nama ultras itu diambil dari pemain Giacomo Bulgarelli, yang meninggal pada 21 Februari 2009.

 Senarai presiden 
Bologna telah mempunyai beberapa presiden sepanjang sejarahnya dan sesetengah daripadanya merupakan pemilik kelab ini dan lain-lain ialah presiden kehormat. Di bawah memaparkan senarai lengkap presiden Bologna dari tahun 1909 sehingga ke hari ini.
 NamaTempohLouis Rauch1909–10Pio Borghesani1910Emilio Arnstein1910Domenico Gori1910–12Rodolfo Minelli1912–15Arturo Gazzoni (Presiden kehormat)1916–18Rodolfo Minelli1918–19Cesare Medica1919–21Angelo Sbarberi1921–22Antonio Turri1922Ruggero Murè (Presiden kehormat)1923Enrico Masetti1923–25Paolo Graziani1925–28Gianni Bonaveri1928–34Renato Dall'Ara1934–64Luigi Goldoni1964–68Raimondo Venturi1968–70 NamaTempohFilippo Montanari1970–72Luciano Conti1972–79Tommaso Fabbretti1979–83Giuseppe Brizzi1983–85Luigi "Gino" Corioni1985–91Piero Gnudi1991–93Giuseppe Gazzoni Frascara1993–02Renato Cipollini2002–05Alfredo Cazzola2005–08Francesca Menarini2008–10Sergio Porcedda2010Massimo Zanetti2010–11Marco Pavignani2011Albano Guaraldi2011–14Joe Tacopina2014–15Joey Saputo2015–kini

 Senarai pengurus kelab 
Bologna telah mempunyai ramai pengurus dan pelatih kelab dan sesetengah musim, mereka mempunyai pengurus sementara. Di sini senarai kronologi pengurus Bologna dari tahun 1920 dan seterusnya.
 NamaTempohHermann Felsner1920–31Gyula Lelovics1931–32József Nagy1932Achille Gama1932–33Suruhanjaya Teknikal</small>Pietro GenovesiBernardo PerinAngelo Schiavio1933–34Lajos Kovács1934Árpád Weisz1934–38Hermann Felsner1938–42Mario Montesanto1942–43Alexander Popovic1945–46Suruhanjaya Teknikal</small>Pietro GenovesiAngelo Schiavio1946József Viola1946–47Gyula Lelovics1947–48Tony Cargnelli1948–49Edmund Crawford1950–51Raffaele Sansone1951Giuseppe Galluzzi1951–52Gyula Lelovics1952Giuseppe Viani1952–56Aldo Campatelli1956–57Ljubo Benčić1957György Sárosi1957–58Alfredo Foni1958–59Federico Allasio1959–61Fulvio Bernardini1961–65 NamaTempohManlio Scopigno1965Luis Carniglia1965–68Giuseppe Viani1968Cesarino Cervellati1968–69Oronzo Pugliese1969Edmondo Fabbri1969–72Oronzo PuglieseCesarino Cervellati1972Bruno Pesaola1972–76Gustavo Giagnoni1976–77Cesarino Cervellati1977Bruno Pesaola1977–79Marino Perani1979Cesarino Cervellati1979Marino Perani1979–80Luigi Radice1980–81Tarcisio Burgnich1981–82Francesco Liguori1982Alfredo Magni1982Paolo Carosi1982–83Cesarino Cervellati1983Giancarlo Cadè1983–84Nello Santin1984Bruno Pace1984–85Carlo Mazzone1985–86Vincenzo Guerini1 Jul 1986 – 4 May 1987Giovan Battista Fabbri1987Luigi Maifredi1 Jul 1987 – 30 Jun 1990Francesco Scoglio1990 NamaTempohLuigi Radice1990–91Luigi Maifredi1991Nedo Sonetti1991–92Eugenio Bersellini1992–93Aldo Cerantola1993Romano Fogli1993Alberto Zaccheroni1993Edoardo Reja8 Dis 1993 – 30 Jun 1994Renzo Ulivieri1994–98Carlo Mazzone1 Jul 1998 – 30 Jun 1999Sergio Buso1999Francesco Guidolin1 Jul 1999 – 30 Jun 2003Carlo Mazzone1 Jul 2003 – 30 Jun 2005Renzo Ulivieri2005Andrea Mandorlini9 Nov 2005 – 5 Mac 2006Renzo Ulivieri2006–07Luca Cecconi2007 – 30 Jun 2007Daniele Arrigoni1 Jul 2007 – 3 Nov 2008Siniša Mihajlović3 Nov 2008 – 14 Apr 2009Giuseppe Papadopulo14 Apr 2009 – 20 Okt 2009Franco Colomba21 Okt 2009 – 29 Ogs 2010Paolo Magnani (interim)29 Ogs 2010 – 31 Ogs 2010Alberto Malesani1 Sep 2010 – 26 Mei 2011Pierpaolo Bisoli26 Mei 2011 – 4 Okt 2011Stefano Pioli4 Okt 2011 – 8 Jan 2014Davide Ballardini8 Jan 2014 – 30 Jun 2014Diego López1 Jul 2014 – 4 Mei 2015Delio Rossi4 Mei 2015 – 28 Oct 2015Roberto Donadoni28 Okt 2015 –

 Honours 
Kejohanan Bola Sepak Itali / Serie A
 Juara (7): 1924–25, 1928–29, 1935–36, 1936–37, 1938–39, 1940–41, 1963–64

Coppa Italia
 Juara (2): 1969–70, 1973–74

Piala Mitropa
 Juara (3): 1932, 1934, 1961

Piala Intertoto UEFA
 Juara (1): 1998

 Penajaan 

 Pengeluar jersi 
 1978–1979:Admiral
 1980–1982:Tepa Sport
 1982–1988:Ennere
 1988–1993:Uhlsport
 1993–1996:Errea
 1996–2000:Diadora
 2000–2001:Umbro
 2001–kini:Macron

 Penaja rasmi 
 1981–1982: Febal
 1982–1983: Pasta Bertagni
 1983–1984: Pasta Corticella
 1984–1985: Ebano
 1985–1986 :Idrolitina
 1986–1989: Segafredo
 1989–1992: Mercatone Uno
 1992–1993: Sinudyne
 1993–1994: Buona Natura
 1994–1997: Carisbo
 1997–2001: Granarolo
 2001–2004: Area Banca
 2004–2005: Amica Chips
 2005–2006: Europonteggi
 Disember 2006: Motor Show
 Januari–Mac 2007: Woolrich
 Mac–Jun 2007: Volvo
 Disember 2007 – Mac 2008: Joe Marmellata
 April–Jun 2008: Carisbo
 September 2008 – Jun 2009: Unipol
 Ogos–September 2009: Cogei
 Oktober–November 2009: Cerasarda
 November 2009 – Jun 2010: BIGPoker.it
 Oktober 2010 – Cerasarda
 Oktober 2009 – Ceramica Serenissima
 Ogos 2014 – Jun 2015: +energia
 Ogos 2011 – Jun 2015: NGM
 Sejak September 2015 – kini: FAAC – Illumia

 Catatan 

 Pautan luar 
 Official website 


Kategori:Kelab bola sepak Itali
Kategori:Kelab bola sepak ditubuhkan pada 1909
Kategori:Kelab Serie A
Kategori:Kelab Serie B
Kategori:Kelab Lega Pro Prima Divisione
Kategori:Pemenang Scudetto
Kategori:Pemenang Coppa Italia
Kategori:Pemenang Piala Intertoto UEFA